“อรอร อัครเศรณี” กวาดซื้อ EE ราคากระดาน 1.69 บ./หุ้น ขึ้นแท่นผถห.ใหญ่เบอร์ 2
“อรอร อัครเศรณี” เข้าซื้อหุ้น EE ในกระดาน ราคากระดาน 1.69 บาท/หุ้น ขึ้นแท่นผถห.ใหญ่เบอร์ 2 ทันที หลังมองธุรกิจเกษตรกรรมจะสะท้อนผลตอบแทนที่คุ้มค่า
“อรอร อัครเศรณี” เข้าซื้อหุ้น EE ราคากระดาน 1.69 บาท/หุ้น ขึ้นแท่นผถห.ใหญ่เบอร์ 2 ทันที หลังมองธุรกิจเกษตรกรรมจะสะท้อนผลตอบแทนที่คุ้มค่า
22 ก.ย. 2564

บริษัท อีเทอเนิล เอนเนอยี จำกัด (มหาชน) หรือ EE ชี้แจงข้อมูลสารสนเทศเรื่องรายการซื้อขายหลักทรัพย์ Big Lot จำนวน 562,099,800 หุ้น คิดเป็นร้อยละ 20.22 ของทุนจดทะเบียนชำระแล้วของบริษัท โดยเป็นการเข้าซื้อจาก นางสาวอรอร อัครเศรณี เมื่อวันที่ 21 ก.ย.64 ในราคาสูงสุดถึงหุ้นละ 1.69 บาท จาก บริษัท คอม-ลิงค์ จำกัด ซึ่งเป็นผู้ถือหุ้นใหญ่อันดับที่ 2
ทั้งนี้ เนื่องจากมองว่าการเบนเข็มดำเนินธุรกิจใหม่ของบริษัท จากธุรกิจพลังงานกลับสู่เกษตรกรรม ซึ่งเคยดำเนินงานมาแล้วอย่างประสบความสำเร็จในอดีต เป็นการปรับตัวของธุรกิจที่น่าสนใจ และเชื่อว่าจะสะท้อนเป็นผลตอบแทนที่คุ้มค่าได้ในอนาคต
อย่างไรก็ตาม ภายหลังจากการเข้าซื้อดังกล่าว ทำให้นางสาวอรอร มีหุ้นของบริษัทรวมกว่า 588,604,800 หุ้น หรือคิดเป็น 21.17% ขึ้นเป็นผู้ถือหุ้นใหญ่อันดับที่ 2 ของบริษัท